Gísli Jónsson fyrir framan einn bíla sinna . Gísli Jónsson eigandi GJ vélaleigu á Akranesi er ekki gamall að árum en þó gamall í hettunni í vélabransanum . Hann er fæddur 1975 og uppalinn Skagamaður . Gísli er búinn að vera eigandi vélaleigu GJ á Akranesi í 13 ár , eða frá því hann var tvítugur . Hann er harðduglegur og viðmót hans og viðhorf til vinnu er öðrum til fyrirmyndar . Líklega er ein af ástæðum velgengni Gísla að hann tekur að sér næstum hvaða verkefni sem er og er ekki að binda sig of mikið í einu eða öðru . „ Margir brauðmolar geta orðið að stóru og góðu brauði , getur maður ekki sagt það ? Annars er bjartsýnin númer eitt , tvö og þrjú . Maður fer langt á henni , ” segir Gísli . Í nýjasta tölublaði Skessuhorns sem kemur út í dag má finna viðtal við kappann .